PUZ-uri noi în zona metropolitană
Un nou plan de urbanism zonal (PUZ) a fost adoptat, de către consilierii comunei timișene Ghiroda, din zona metropolitană a Timișoarei, pentru localitatea aparținătoare Giarmata Vii.
În suprafață totală de 7.300 de metri pătrați, terenul reglementat prin noul PUZ este destinat dezvoltării unei zone rezidențiale, cu funcțiuni complementare și servicii publice și este situat în intravilanul localității în cauză.
În conformitate cu prevederile legale, aleșii locali au decis ca documentația tehnică de urbanism aferentă acestei zone să aibă o valabilitate de zece ani.
Satul Giarmata Vii numără în prezent peste 2.300 de locuitori, iar avizarea a încă unui plan de urbanism zonal indică faptul că, în viitorul apropiat, tendința de creștere demografică și edilitară va continua.
Și pentru centrul administrativ al comunei Ghiroda a fost adoptat un nou PUZ, de această dată în suprafață totală de 11.861 de metri pătrați, situați de asemenea în intravilan.
Ca și la Giarmata Vii, terenul reglementat de noul PUZ va fi destinat dezvoltării unei noi zone rezidențiale, iar valabilitatea documentației tehnice va fi tot de zece ani.
CITEȘTE ȘI: Șefii fantomaticei Platforme Liberal Conservatoare din Timișoara se întâlnesc în taină la baza de agrement a STPT, unde vin cu mașinile de serviciu (foto)
Imagine de generic/ Sursa: Agenda Investițiilor